شنوده التالت (بابا اسكندريه)

**البابا شنوده التالت ** (بالميلاد: **نظير جيد روفائيل**) (اتولد فى قرية سلام، اسيوط فى 3 اغسطس 1923 و اتوفى يوم 17 مارس 2012) كان البابا رقم 117 من باباوات اسكندريه للمصريين الاورثوذوكس من سنة 1971. اتخرج من كلية الاداب قسم تاريخ من جامعة فؤاد الاول (جامعة القاهره دلوقتى) سنة 1947 و اشتغل مدرس بالنهار ، و درس فى الكليه الاكليريكيه بالليل لحد ما اتخرج منها سنة 1949 و اخد بكالوريوس فى اللاهوت.

اترهبن سنة 1954 و اترسم قسيس و بعدين قمص سنة 1965 و بعدين بقى اسقف سنة 1962. كان اسقف للتعليم و التربيه الكنسيه قبل ماينتخب لكرسى البابويه بالقرعه الهيكليه سنة 1971. البابا شنوده التالت ليه مؤلفات لاهوتيه عميقه.

## دراسته
بعد ماخلص دراسته فى جامعة فؤاد الاول ( جامعة القاهره دلوقتى ) فى قسم التاريخ فة كلية الاداب و درس تاريخ مصر الفرعونى و الاسلامى الحديث أخد الليسانس بتقدير ممتاز سنة 1947. و هو فى السنه النهائيه فى كلية الاداب اتعلم فى الكليه الاكليركيه و بعد ما اتخرج منها بعد تلت سنين اشتغل مدرس لغه عربى و لغه انجليزى. كان بيحب الكتابه و بالذات كتابة الشعر اللى كان بارع فيه اشتغل لمدة سنه كمحرر صحفى و بعدين رئيس تحرير فى مجلة " مدارس الاحد " و فى نفس الوقت كان بيتابع دراساته العليا فى علم الاثار.

## رهبنته
فى 18 يوليه 1954 اترسم راهب باسم " انطونيوس السريانى " بعد ما انضم لديرالعدرا السريان ، و من سنة 1965 لسنة 1962 عاش فى الوحده فى مغاره بعيده على بعد حوالى سبعه كيلومتر من الدير و كرس وقته فى الصلا و التأمل ، و بعد سنه اترسم قسيس و عاش 10 سنين فى الدير من غير ما يطلع منه و كان من المرشحين للبابويه سنة 1956 ، لكن البابا كيرلس الساتت فى الاخر هو اللى بقى بطريرك اسكندريه للمصريين الاورتودوكس. و بعدها اشتغل سنة 1959 سكرتير خاص للبابا كيرلس الساتت. و بعدين بقى قمص سنة 1965

## أسقف
البابا كيرلس السادس رسمه أسقف يوم 30 سبتمبر 1962، و غير اسمه لشنوده تكريم لأشهر باحث و كاتب باللغه القبطى القديس شنوده رئيس المتوحدين  و عينه أسقف التعليم و عميد المدرسة اللاهوتية القبطية الأرثوذكسية . تحت عمادة الأسقف شنودة، عدد الطلاب فى المدرسة القبطية اللاهوتية الأرثوذكسية كبر تلات أضعاف.

## بابا
بعد ما اتوفى البابا كيرلس فى 9 مارس 1971 اتعملت انتخابات لاختيار البابا الجديد فى 13 اكتوبر 1971 و انتخب لكرسى البابويه بالقرعه الهيكليه و اتتوج على كرسى البابويه فى الكاتدرائيه المرقسيه الكبرى فى القاهره يوم 14 نوفمبر 1971 فبقى البابا رقم 117 فى تاريخ بطاركة مصر.

بعد ما اتتوج بابا كنيسة اسكندريه زار البابا شنودة بطريرك القسطنطينية المسكونى و بابا روما ف شهر اكتوبر 1972، ، ده خللاه علشان يكون أول بابا الاسكندرية يعمل ده من بعد الانشقاق الكريستولوجى بعد مجمع خلقيدونية سنة 451 و ف شهر مايو 1973 عمل بيان اتفاق مع الكنيسة الكاثوليكية الرومانية والكنائس الشرقية الأرثوذكسية والشرقية على طبيعة المسيح. يوم 10 مايو 1973، احتفل برجوع جزء من رفات القديس اثناسيوس من الكنيسة الكاثوليكية الرومانية . من 25 ل30 سبتمبر 1974 عمل رحلة رعايه لزيارة الكنيسة الاثيوبية فى فترة حكم الامبراطور هيلا سيلاسى امبراطور اثيوبيا.

اتميز عهد البابا شنوده على مدى ال 41 سنه اللى رأس فيها الكنيسه المصريه بمفارقات سياسيه و اجتماعيه كتيره خاصة انه قعد على قمة الهرم الكنسى فى فتره من اصعب و ادق الفترات فى تاريخ مصر المعاصر و اكترها حراك سياسى جوه مصر و براها . فى عهده، يوم 25 يناير 2011 ، قامت ثوره شعبيه فى مصر ضد النظام الحاكم وصلت لاستقالة الرئيس حسنى مبارك.

فى 15 نوفمبر 2009 احتفلت الكنيسه المصريه بعيد جلوس البابا شنوده و حضر الاحتفال الاف من المصريين فى كاتدرائية الأقباط الأرتودكس فى العباسيه فى القاهره، و قال البابا شنوده فى كلمته : " أنا بدون الشعب لا قيمة لى ، فالراعى بدون رعية ملوش لازمه، و أنا مسؤول عن  غلط أى فرد فيكم ، الله يطلب منى أن أعمل فى الخفا ولكننى أفاجأ بأن كل ما أقوله و أقوم بيه يعرفه الناس ، أشكركم فى عيد جلوسى».

## شخصيته
البابا شنوده كان شخصيه مثقفه و انسانيه مشهوره بالسماحه و الحكمه و اهم مبادئها احترام الخصوم قبل الصحاب و عشان كده بيعتبر اب لكل المصريين بغض النظر عن الديانه.

70 px|left

## الجوايز
* جايزة اليونسكو للحوار والتسامح الديني
* جايزة الامم المتحده للتسامح الديني
* جايزة القذافى لحقوق الانسان
* جايزة أوجوسبورج الألمانية للسلام
* جايزة احسن معلم وواعظ فى العالم للدين المسيحى لسنة 1987 من مؤسسة بروننج الامريكية
* قلادة النيل العظمى

## اوسمه

* ملف:Orden Nila rib.gif قلادة النيل العظمى
* 100px وشاح سليمان الاكبر (1971 )، اثيوبيا
* 100px وسام الجمهوريه
* 100px وسام الاستحقاق
* ملف:Chain of Honor Sudan.png وسام النيلين من السودان

## دكتوروهات فخرية
* بلومفيلد بنيوجيرسى(21ابريل 1997)
* سان بيتر بجرسى سيتى( 22 مايو 1977)
* سان فانسان ببتسبرج(28 سبتمبر 1989)
* بون (17 نوفمبر 1990)
* نورث بارك بشيكاجو (30 ابريل 2001)
* ناشوتا هاوس بوسكنسن (2 مايو 2001)
* توليدو بأوهايو ( 30اغسطس 2002)
* لورانس ميتشجان( اغسطس 2007)
* بوادبست بالمجر ( 20 اغسطس 2011).
## عباراته البليغة
* "كل فضيلة خالية من الحب لا تحسب على الاطلاق فضيلة"
* "ان كنت لا تقدر أن تحمل عن الناس متاعبهم فعلى الاقل لا تكن سببا فى اتعابهم"
* "الجسد حتما سينتهى فياليته ينتهى من آجل عمل صالح"
* "ان ضعفت يوما فأعرف أنك نسيت قوة الله"
* "ليس القوى من يهزم عدوه و أنما من يربحه"
* "مصر  مش وطنا نعيش فيهلكن وطن يعيش فينا
* " حيثما فيه البابا يكون المقر البابوى"
* " ما حصلش أن الشمس اخفت وجهها عن الارض و أنما الارض هى التى أدارت ظهرها للشمس"
* "لا اريد شيئا من ده العالم علشان العالم أفقر من أن يعطينا شيئا"
* "الله يسمع صوت صمتنا"
* " احفظ المزامير تحفظك المزامير"
* " ربنا موجود... كله للخير... مسيرها تنتهى"
* " اذا تدخلت امريكا لحماية اقباط مصر ... فليمت الأقباط ولتحيا مصر "

## شوف كمان

ليستة بطاركة اسكندريه

## فهرست

## مصادر
* عمرو بيومى ، المصرى اليوم ، عدد 1980 ، 14 نوفمبر 2009 .
* هشام عمر عبدالحليم، المصرى اليوم ، عدد 1981 ، 14 نوفمبر 2010 .
* المصرى اليوم، جلوس البابا شنودة على كرسى البابوية، عدد 2345، 15 نوفمبر 2010 

## لينكات و فيديو
* 
* 
* 
* الموقع الرسمى بتاع البابا شنودة ... 
* البابا شنوده : جلوس البابا شنودة على كرسى البابوية ...
* البابا يلغى عظة الاسبوع المقبل ويؤكد: الشذوذ الجنسى خطيئة ...
* البابا شنوده : الفرق بين الوديع و البارد 
* البابا شنوده : اسباب تعب الأعصاب ... 
* 38 سنه  على الكرسى المرقسى .. البابا شنودة .. «الثائر الحكيم» ...
* البابا شنودة يكسب جايزة أوجوسبورج الألمانية للسلام 
## لينكات برانيه

تصنيف:مواليد 1923
تصنيف:وفيات 2012
تصنيف:باباوات مصريين
تصنيف:بطاركه مصريين
تصنيف:اشخاص من محافظه اسيوط
تصنيف:ناس من منفلوط
تصنيف:الكنيسه المصريه
تصنيف:اقباط
تصنيف:مصريين واخدين قلادة النيل العظمى
تصنيف:مصريين ضد ثورة 25 يناير
تصنيف:متعلمين فى جامعة القاهره
تصنيف:وفيات فى اسكندريه